ཁོང་གིས་ཐང་ག་ཆ་ཚང་ཞིག་འབྲི་བར་འབྲི་མཁན་རང་ཉིད་ནས་བཟོད་སེམས་དང་སེམས་ཤུགས་བླ་མེད་ཅིག་དགོས་པ་སྟེ།རྒྱུ་ཆ་གྲ་སྒྲིག་བྱེད་པ།སྐྱ་རིས་འབྲི་བ།ཁ་དོག་བྱུགས་པ་སོགས་མགོ་མཇུག་བར་གསུམ་དུ་བློ་རིག་སྒྲིམ་ནས་འབྲི་བ་ལས་བློ་གཡེང་ཅུང་ཙམ་ཡང་བྱེད་མི་རུང་།འོན་ཀྱང་དེང་དུས་ཚོང་རའི་འཕེལ་རྒྱས་དང་བསྟུན་ནས་ཐང་གར་དགའ་མོས་བྱེད་མཁན་མང་པོ་ཡོད་ལ།སྣང་ཚུལ་མི་ལེགས་པའང་མང་པོ་འབྱུང་གིན་ཡོད་དེ།དཔེར་ན་སྲོལ་རྒྱུན་གྱི་ལག་རྩལ་དོར་ནས་དེང་རབས་བདེ་མྱུར་གྱི་བྱེད་ཐབས་སྤྱད་དེ་སྲོལ་རྒྱུན་བཟོ་རྩལ་གྱི་ཚབ་བྱེད་མཁན་ཡང་མང་པོ་ཡོད།ཐང་ག་འབྲི་བར་འབྲི་རྩལ་ནི་གལ་ཆེ་ཤོས་ཡིན་པ་དང་སྐྱ་རིས་ཁོ་ན་སྦྱོང་བར་ལོ་ངོ༧ལྷག་དང་ཚོན་རྩི་བྱུགས་པར་ཡང་ཉུང་མཐའ་ལོ་ངོ༣ལ་སྦྱོང་དགོས་པ་རེད།ད་ལྟ་ཚོང་ར་འཕེལ་རྒྱས་སོང་བ་དང་བསྟུན་ནས་དེང་རབས་བཟོ་རྩལ་གྱི་ཐང་ག་འབོར་ཆེན་ཚོང་རར་ཐོན་སྐྱེད་བྱེད་ཀྱིན་ཡོད་པར་མ་ཟད་གཅིག་མཚུངས་ཀྱི་ཐང་གའང་མང་པོ་ཡོད།འོན་ཀྱང་སྲོལ་རྒྱུན་གྱི་ལག་རྩལ་ལས་ཐོན་པའི་ཐང་གའི་ཁྲོད་དུ་ཆ་ཡོངས་སུ་མཚུངས་པའི་སྣང་ཚུལ་དེ་ལྟ་བུ་ནི་འབྱུང་མི་སྲིད་ལ་བརྩམས་ཆོས་དག་ལ་འབྲི་མཁན་རང་ཉིད་ཀྱི་སྒེར་གཤིས་ཀྱི་ཁྱད་ཆོས་ངེས་ཅན་རེ་ཡོད་པ་སྟེ་ཉམས་མྱོང་ཅན་གྱིས་བལྟས་པ་ཙམ་གྱི་རྟོགས་ཡོང་ཞེས་བརྗོད་པ་དང་།